Document ID: 32006R1759

32006R1759
L 335/3
JURNALUL OFÍCIAL AL UNIUNII EUROPENE
REGULAMENTUL (CE) NR. 1759/2006 AL CONSILIULUI
din 28 noiembrie 2006
de modificare a Regulamentului (CE) nr. 104/2004 privind organizarea comună a piețelor în sectorul produselor pescărești și de acvacultură
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 37,
având în vedere propunerea Comisiei,
având în vedere avizul Parlamentului European (1),
întrucât:
(1)
Cheltuielile efectuate de statele membre în conformitate cu unele dispoziții ale Regulamentului (CE) nr. 104/2000 al Consiliului (2) fac în prezent obiectul normelor prevăzute de Regulamentul (CE) nr. 1258/1999 al Consiliului din 17 mai 1999 privind finanțarea politicii agricole comune (3). Acesta din urmă a fost abrogat prin Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (4) care se aplică cheltuielilor efectuate de statele membre de la 16 octombrie 2006.
(2)
Articolul 2 alineatul (1) litera (a) din Regulamentul (CE) nr. 1290/2005 instituie Fondul European de Garantare Agricolă (denumit în continuare „FEGA”).
(3)
Articolul 3 alineatul (2) litera (f) din regulamentul menționat anterior prevede că FEGA trebuie să finanțeze, în mod centralizat, cheltuielile privind piețele din sectorul produselor pescărești.
(4)
Finanțarea cheltuielilor privind piețele din sectorul produselor pescărești în temeiul articolului 3 alineatul (2) litera (f) reprezintă o execuție a bugetului în mod centralizat și trebuie să respecte Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (5) și normele sale de aplicare stabilite de Regulamentul (CE, Euratom) nr. 2342/2002 al Comisiei (6).
(5)
Prin urmare, Regulamentul (CE) nr. 104/2000 trebuie modificat în consecință,
ADOPTĂ PREZENTUL REGULAMENT:
Articolul 1
Articolul 35 din Regulamentul (CE) nr. 104/2000 se înlocuiește cu următorul text:
„Articolul 35
(1) Cheltuielile efectuate de statele membre în conformitate cu articolele 10, 21, 23, 24, 25 și 27 din prezentul regulament sunt considerate a fi cheltuielile menționate la articolul 3 alineatul (2) litera (f) din Regulamentul (CE) nr. 1290/2005 al Consiliului din 21 iunie 2005 privind finanțarea politicii agricole comune (*).
(2) Finanțarea cheltuielilor menționate la alineatul (1) se acordă pentru produsele provenind dintr-un stoc sau grup de stocuri, numai în limita cantităților alocate statului membru respectiv din volumul total de capturi autorizate pentru stocul sau grupul de stocuri respective.
(3) Normele de aplicare a prezentului articol sunt adoptate în conformitate cu procedura menționată la articolul 38 alineatul (2).
Articolul 2
Prezentul regulament întră în vigoare în ziua următoare datei publicării în Jurnalul Oficial al Uniunii Europene.
Prezentul regulament se aplică de la 16 octombrie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 noiembrie 2006.

Labels: 15
6